CELEX ID: 32010L0068
Publication Date: 2010-10-22

Document Text:
KOMISJONI DIREKTIIV 2010/68/EL,
22. oktoober 2010,
millega muudetakse nõukogu direktiivi 96/98/EÜ laevavarustuse kohta
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. detsembri 1996. aasta direktiivi 96/98/EÜ laevavarustuse kohta, (1) eriti selle artiklit 17,
ning arvestades järgmist:
(1)
Direktiivi 96/98/EÜ kohaldamisel kehtivad rahvusvaheliste konventsioonide ja katsestandardite ajakohastatud versioonid.
(2)
Kuna rahvusvaheliste konventsioonide ja kohaldatavate katsestandardite muudatused on jõustunud pärast direktiivi 96/98/EÜ viimast muutmiskuupäeva, s.o pärast 6. aprilli 2009, tuleks nimetatud muudatused selguse huvides käesolevasse direktiivi lisada.
(3)
Rahvusvaheline Mereorganisatsioon ja Euroopa standardiorganisatsioonid on vastu võtnud standardid, sealhulgas üksikasjalikud katsestandardid mitmete direktiivi 96/98/EÜ A.2 lisas loetletud varustusesemete kohta või seal loetlemata, aga siiski nimetatud direktiivi kohaldamisel asjakohaste varustusesemete kohta. Seega tuleks nimetatud varustusesemed lisada A.1 lisasse või viia need vajaduse korral A.2 lisast A.1 lisasse.
(4)
Seepärast tuleks direktiivi 96/98/EÜ vastavalt muuta.
(5)
Käesoleva direktiiviga ettenähtud meetmed on kooskõlas laevade põhjustatud merereostuse vältimise ja meresõiduohutuse komitee (COSS) arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 96/98/EÜ A lisa asendatakse käesoleva direktiivi lisaga.
Artikkel 2
A.1 lisa 1. veerus „uue esemena” loetletud varustust või A.2 lisast A.1 lisasse üle kantud varustust, mis toodeti enne artikli 3 lõikes 1 viidatud kuupäeva liikmesriigi territooriumil enne nimetatud kuupäeva juba kehtinud tüübikinnituskorra alusel, võib kahe aasta jooksul pärast nimetatud kuupäeva turule lasta ja paigaldada ühenduse laevale.
Artikkel 3
1. Liikmesriigid võtavad vastu käesoleva direktiivi täitmiseks vajalikud õigus- ja haldusnormid ja avaldavad need hiljemalt 10. detsembril 2011. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
Liikmesriigid kohaldavad neid norme alates 10. detsembrist 2011.
Nende õigus- ja haldusnormide vastuvõtmisel lisavad liikmesriigid neisse viite käesolevale direktiivile või lisavad neile selle viite nende ametlikul avaldamisel. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate põhiliste siseriiklike õigusnormide teksti.
Artikkel 4
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 5
Käesolev direktiiv on adresseeritud liikmesriikidele.
Brüssel, 22. oktoober 2010

EuroVoc Classification:
Level 1: 100158
100154
100162
Level 2: 100285
100261
100240
100237
Level 3: 2494
4522
1455
3641
All Concepts: 2141
4827
5234
5235
5889